Diari Oficial de la Generalitat Valenciana


Sumari del DOGV 9397, del 03-08-2022 (2022/7265)

ORDRE 45/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a companyies professionals de teatre, dansa i circ de l'Institut Valencià de Cultura, i es convoca la concessió d'ajudes per als exercicis 2022 i 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7265


Data del document
:   27-07-2022

Organisme emissor
:   Conselleria d'Educació, Cultura i Esport

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * legislació

ORDRE 45/2022, de 27 de juliol, de la Conselleria d'Educació, Cultura i Esport, per la qual s'aproven les bases reguladores per a la concessió de subvencions públiques en règim de concurrència competitiva de caràcter biennal a companyies professionals de teatre, dansa i circ de l'Institut Valencià de Cultura, i es convoca la concessió d'ajudes per als exercicis 2022 i 2023.  
 [2022/7265]  
  
La Generalitat, de conformitat amb l'article 49.1.4 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, té competència exclusiva en matèria de cultura.  
  
L'Institut Valencià de Cultura (d'ara en avant, IVC) és una entitat de dret públic de la Generalitat de les que preveu l'article 155 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (d'ara en avant, LHIS), adscrita a la Conselleria d'Educació, Cultura i Esport, amb competències en matèries culturals. Té entre les seues competències impulsar i donar suport als nous formats, les tendències i els continguts culturals per al seu desenvolupament a la Comunitat Valenciana, la convocatòria i la gestió de subvencions, ajudes i incentius de les diverses matèries culturals en què és competent i fomentar l'ocupació i l'ocupabilitat en els sectors culturals, segons disposa l'article 2, punt 2, lletres g, l i n del Decret 5/2013, de 4 de gener, que aprova el Reglament d'organització i funcionament de l'IVC, modificat, a aquest efecte, pel Decret 141/2014, de 5 de setembre, del Consell.  
Un dels instruments essencials sobre els quals descansa la política cultural és el de les subvencions públiques. En el cas de les subvencions culturals, la importància d'aquestes consisteix, des de la perspectiva quantitativa, en el pes rellevant que aquesta despesa té en les assignacions pressupostàries anuals de l'IVC i, d'una altra banda, en la significació cada vegada més elevada que han adquirit els sectors culturals com una activitat econòmica. D'altra banda, des de la perspectiva qualitativa, és un fet diferencial la gran diversitat de manifestacions en què es projecta l'activitat cultural i a les quals es dirigeixen els recursos públics.  
D'altra banda, el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de 23 de març de 2020, del conseller d'Educació, Cultura i Esport (DOGV 8783, 07.04.2020), estableix en l'annex únic, i dins de l'objectiu estratègic 4 de l'Institut Valencià de Cultura, «Foment de la producció i difusió de les diferents manifestacions artístiques competència de l'Institut Valencià de Cultura», la línia de subvenció per al foment de les arts escèniques.  
Amb l'aprovació d'aquesta ordre es pretén establir les bases reguladores per a la concessió de subvencions públiques en règim de concurrència competitiva destinades concretament a les companyies d'arts escèniques incloses dins del seu àmbit d'aplicació.  
Aquestes ajudes tindran caràcter de subvenció, de conformitat amb el que estableix la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions; la Llei 38/2003, de 17 de novembre, general de subvencions (d'ara en avant, LGS); i el Reglament general de subvencions aprovat pel Reial decret 887/2006, de 21 de juliol. D'acord amb el marc normatiu comunitari sobre la competència, les subvencions que regula aquesta ordre s'han de regir per la normativa següent:  
Aquestes ajudes estan sotmeses a l'article 53.2, lletra a, del Reglament UE núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L 187, 26.6.2014), modificat pel Reglament (UE) 2017/1084 de la Comissió, de 14 de juny de 2017, pel qual es modifica el Reglament (UE) núm. 651/2014 quant a infraestructures portuàries i aeroportuàries, els llindars de notificació per a les ajudes a la cultura i la conservació del patrimoni i per a les ajudes a infraestructures esportives i recreatives multifuncionals, així com els règims d'ajudes de funcionament de finalitat regional, i pel qual es modifica el Reglament (UE) núm. 702/2014 pel que fa al càlcul dels costos subvencionables (DOUE L 156 de 20.6.2017); també modificat pel Reglament 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i els ajustos pertinents (DOUE L 215 de 07.07.2020), i pel Reglament (UE) núm. 2021/1237 de la Comissió, de 23 de juliol de 2021, pel qual es modifica el Reglament (UE) núm. 651/2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat (DOUE L 270 de 29.07.2021). D'ara en avant, ens referirem al Reglament (UE) núm. 651/2014 i a les seues modificacions aprovades en 2017, 2020 i 2021 com a RGEC.  
  
Les ajudes regulades en aquesta ordre, que per l'import no suposen un falsejament de la competència que afecte els intercanvis comercials entre els estats membres, s'acolliran al règim de minimis establit en el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE C634.53.76.6894), modificat pel Reglament (UE) núm. 2020/972 de la Comissió, de 2 de juliol de 2020, pel qual es modifiquen el Reglament (UE) núm. 1407/2013, pel que fa a la seua pròrroga, i el Reglament (UE) núm. 651/2014, pel que fa a la seua pròrroga i als ajustos pertinents (DO L215 de 07.07.2020), d'ara en avant Reglament 1407/2013. Les ajudes que, complint totes les condicions previstes es concedisquen a l'empara del reglament esmentat, no són ajudes d'Estat, ja que es considera que no reuneixen tots els criteris de l'art. 107 del TFUE i, per consegüent, estaran exemptes de l'obligació de notificació establida en l'art. 108, apartat 3 del TFUE.  
Per tot això, en aplicació de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i dels preceptes aplicables de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament general de subvencions, i en virtut de les atribucions que em confereixen l'article 28 de la Llei 5/1983, de 30 de desembre, de la Generalitat, del Consell, l'article 160.2 de l'esmentada Llei 1/2015, el Decret 5/2013, de 4 de gener, que va aprovar el Reglament de l'actual IVC, modificat pel Decret 141/2014, de 5 de setembre, del Consell, i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport,  
  
  
  
ORDENE  
  
Primer. Aprovar les bases reguladores per a la concessió de subvencions de caràcter biennal a companyies de teatre, dansa i circ, així com el model de sol·licitud i els documents complementaris.  
  
Segon. Convocar la concessió d'aquestes subvencions durant els mesos de desembre de 2021 a novembre de 2023, com a mitjà per a afavorir l'activitat de les companyies de teatre, dansa i circ.  
  
Tercer. Publicar aquesta ordre en el Diari Oficial de la Generalitat Valenciana.  
  
Quart. Aquesta resolució produirà efectes l'endemà de ser publicada en el Diari Oficial de la Generalitat Valenciana.  
  
Cinqué. Aquesta resolució inclou els tres annexos que s'indiquen a continuació:  
- Annex I. Bases reguladores i convocatòria de les subvencions  
- Annex II. Model de sol·licitud  
- Annex III. Model de domiciliació bancària  
De conformitat amb el que estableix l'article 112.3 de la Llei 39/2015, d'1 d'octubre, del procediment administratiu comú de les administracions públiques contra les disposicions administratives de caràcter general, no es podrà interposar cap recurs en via administrativa, únicament un recurs contenciós administratiu de conformitat amb els articles 8, 14 i 46 de la Llei reguladora de la jurisdicció contenciosa administrativa.  
El recurs contenciós administratiu s'haurà de plantejar davant dels jutjats contenciosos administratius del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 27 de juliol de 2022  
  
La consellera d'Educació, Cultura i Esport  
 i presidenta de l'Institut Valencià de Cultura   
RAQUEL TAMARIT IRANZO  
  
  
ANNEX I  
Bases reguladores i convocatòria de les subvencions  
  
Primera. Objecte, finalitats i règim jurídic aplicable  
1. Les ajudes que són objecte d'aquesta ordre tenen com a finalitat el finançament de companyies privades que es dediquen de manera professional i habitual a la producció i exhibició de muntatges escènics de teatre, dansa i circ a la Comunitat Valenciana, amb la finalitat última que la ciutadania puga disposar d'una oferta diversificada i de qualitat. Per a fer-ho, aquestes ajudes pretenen fomentar la producció i les gires escèniques professionals en l'àmbit del teatre, el circ i la dansa, donar suport a la creativitat escènica i la seua difusió i fomentar la mediació en l'àmbit de les arts escèniques.  
2. Les ajudes incloses en l'àmbit d'aquesta ordre estaran dirigides a finançar projectes escènics de companyies professionals de teatre, dansa i circ que es desenvolupen al llarg de dos anys i incloguen, com a mínim, una de les dues actuacions següents:  
a) Una producció d'arts escèniques, l'estrena de la qual es faça entre desembre de 2021 i novembre de 2023. No se subvencionaran més de dues produccions per beneficiari.  
b) O un pla de gira biennal d'arts escèniques que preveja un mínim de 70 funcions per a les companyies de teatre i 30 per a les companyies de circ, dansa i arts de carrer. A aquest efecte computaran tant les funcions dutes a termes a la Comunitat Valenciana i la resta de comunitats autònomes d'Espanya, com a l'estranger.  
També s'inclouran tots els projectes de residències, formació, edició, d'investigació, assistència a fires i mediació que faça l'entitat beneficiària i que estiguen directament vinculats amb les arts escèniques.  
  
3. Només es concedirà una ajuda biennal per sol·licitant en cada convocatòria.  
4. El procediment de concessió d'aquestes subvencions serà el de concurrència competitiva.  
5. Aquesta subvenció es regirà per aquestes bases, per la Llei 1/2015, de 6 de febrer, de la Generalitat, i pels preceptes que declara bàsics la Llei 38/2003, de 17 de novembre, general de subvencions, i les seues disposicions de desenvolupament.  
  
Segona. Compatibilitat amb altres subvencions  
1. Les subvencions que regula aquesta ordre seran compatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.  
2. L'import total de les subvencions rebudes en cap cas podrà ser d'una quantia tal que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada, i es procedirà en aquest cas, al reintegrament de l'excés, sense perjudici de les possibles responsabilitats que es puguen derivar d'aquestes circumstàncies.  
  
Tercera. Finançament, distribució i quanties  
D'acord amb la Llei 8/2021, de 30 de desembre, de pressupostos de la Generalitat per a l'exercici 2022, les ajudes convocades s'imputaran al crèdit previst en la secció 09, entitat 00144, línia de subvenció S6422000 «Foment de les arts escèniques», de l'IVC, amb un import inicial de 5.750.000 ?.  
L'import referit podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de les línies de subvenció que els finança.  
2. L'import previst inicialment per a aquesta convocatòria és de 3.100.000 euros; 1.500.000 euros corresponen a l'anualitat de 2022 i 1.600.000 euros a l'anualitat de 2023.  
L'import per a l'anualitat 2023 queda condicionat a l'existència d'un crèdit adequat i suficient en els pressupostos corresponents de la Generalitat per a 2023, de conformitat amb les disposicions d'aplicació de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions. En qualsevol cas, l'import no adjudicat en 2022 passarà a incrementar el pressupost destinat a 2023. No obstant això, en el cas que en altres ajudes amb càrrec a la mateixa línia pressupostària resulte un excedent, aquest es podrà destinar a ampliar aquesta ajuda.  
Així mateix, i d'acord amb els termes que estableix l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia addicional màxima queda condicionada a la declaració de disponibilitat del crèdit a conseqüència de les circumstàncies assenyalades anteriorment i, si és el cas, amb l'aprovació prèvia de la modificació pressupostària procedent en un moment anterior a la resolució de la concessió de la subvenció.  
  
3. Les quanties individualitzades màximes de les subvencions biennals regulades en aquesta ordre seran de 130.000 euros a l'any.  
4. Aquestes ajudes aniran destinades a sufragar les despeses corrents generades per les activitats objecte de la subvenció. Les ajudes no es podran destinar, per la naturalesa del capítol pressupostari, a inversions ni adquisicions patrimonials.  
5. L'import adjudicat a cada projecte beneficiari serà proporcional a la puntuació obtinguda en aplicació dels criteris d'atorgament que corresponguen a cada modalitat, a l'assignació econòmica d'aquesta i a la quantitat sol·licitada.  
L'import de les ajudes de l'IVC destinades a finançar un mateix projecte serà d'un percentatge, o fracció del pressupost total, que no podrà superar el 65 % d'aquest.  
  
Quarta. Persones beneficiàries: requisits  
1. Podran ser beneficiàries d'aquestes ajudes les persones físiques o jurídiques que es troben en la situació que fonamenta la concessió de la subvenció i que complisquen els requisits que estableixen l'LGS, així com l'RLGS i l'LHIS.  
2. Els requisits que han de concórrer en els sol·licitants de les ajudes per a poder ser beneficiàries són els següents:  
a) Ser persones físiques o jurídiques que es dediquen professionalment a la producció i exhibició de muntatges escènics a la Comunitat Valenciana.  
b) Acreditar la dedicació professional del beneficiari a la producció i exhibició de muntatges d'arts escèniques amb una antiguitat mínima de 8 anys. A l'efecte de computar l'activitat desenvolupada, es tindran en compte les trajectòries prèvies a processos de fusió o transformació sempre que, de fet o de dret, s'acredite la successió entre companyies. L'acreditació de la condició de professional es farà mitjançant l'alta en l'Impost d'Activitats Econòmiques (IAE) o en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció; així com amb l'aportació de la vida laboral en el cas de persona física, o l'informe del compte de cotització en el cas de persona jurídica, o qualsevol altre mitjà admissible en dret que acredite l'antiguitat en l'exercici professional del beneficiari en la producció i exhibició de muntatges d'arts escèniques.  
c) Acreditar l'afectació a l'activitat subvencionada de recursos humans propis, compostos, com a mínim, per dues persones.  
d) Disposar d'una seu estable de treball durant almenys un any d'anterioritat a l'entrada en vigor de la convocatòria. Aquest requisit s'haurà d'acreditar mitjançant la presentació del títol de propietat o de cessió de la seu en qüestió, siga onerosa o gratuïta, diligenciat degudament davant de l'Agència Tributària Valenciana.  
3. La condició de beneficiari no s'estendrà als membres associats a les persones beneficiàries que es comprometen a efectuar totes o part de les activitats que fonamenten la concessió de la subvenció en nom i per compte del primer.  
4. Podran adquirir la condició de beneficiaris les agrupacions de persones físiques o jurídiques privades les comunitats de béns o qualsevol altre tipus d'unitat econòmica o patrimoni separat que, encara que manquen de personalitat jurídica, puguen dur a terme els projectes o les activitats i es troben en la situació que motiva la concessió.  
  
En tots els casos que preveu aquest apartat, juntament amb la sol·licitud, s'haurà d'acreditar el compromís assumit per cada membre, l'obligació de designació d'un representant o apoderat i els seus requisits, la declaració de no dissolució de l'agrupació fins al terme del termini de prescripció que preveu l'LGS, i tots els aspectes que es consideren necessaris per a garantir la destinació correcta de la subvenció. En el cas d'entitats amb personalitat jurídica, s'haurà d'acreditar, juntament amb la sol·licitud, a més, la constitució i la inscripció en el registre corresponent en atenció a la naturalesa jurídica de l'entitat de què es tracte.  
  
5. No podran obtindre la condició de beneficiàries les persones físiques o jurídiques en què concórrega alguna de les prohibicions que preveu l'article 13 de l'LGS. La justificació per part de les persones o entitats de no estar incurses en les prohibicions per a obtindre aquesta condició, s'haurà de fer mitjançant la presentació d'una declaració responsable davant de l'IVC, i haurà de romandre en aquesta situació durant tot el procediment de tramitació de les ajudes fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC tan prompte com es produïsca.  
6. En el cas de les petites i mitjanes empreses (PIME), s'hauran d'ajustar a les definicions que estableix l'RGEC o la norma reguladora de la matèria que estiga vigent en cada moment. Les ajudes previstes en aquesta ordre no es poden aplicar a les empreses que estiguen subjectes a una ordre de recuperació pendent després d'una decisió prèvia de la comissió que haja declarat una ajuda il·legal i incompatible amb el mercat interior. Tampoc a les empreses en crisi, tenint en compte la definició de l'article 2.18 de l'RGEC.  
7. Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, per a la igualtat efectiva de dones i homes, per a garantir la igualtat de tracte i oportunitat entre dones i homes en qualsevol àmbit i, singularment, en l'esfera laboral, hauran d'incloure una còpia d'aquest pla i acreditar el visat de la direcció general competent en matèria de dona i igualtat de la Generalitat.  
  
Cinquena. Presentació de sol·licituds  
1. El termini de presentació de sol·licituds serà de 20 dies hàbils comptats a partir de l'endemà de la publicació d'aquesta convocatòria en el Diari Oficial de la Generalitat Valenciana.  
2. Les sol·licituds s'han de dirigir a la seu de l'IVC.  
Totes les sol·licituds s'han de presentar per via telemàtica a través del registre electrònic accessible des de la pàgina web http://ivc.gva.es/ per a la qual cosa l'entitat o el seu representant han de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces web, corresponents a portals o pàgines web, aplicacions o plataformes d'emmagatzematge digital, o a serveis d'allotjament d'arxius, de manera que aquests documents es consideraran no presentats.  
3. Les sol·licituds s'hauran d'omplir segons el model de sol·licitud que s'adjunta com a annex II i s'haurà d'especificar l'import que sol·liciten.  
L'import sol·licitat en cap cas podrà ser superior a l'import màxim que correspon a aquesta modalitat. Ni tampoc podrà superar el 65 % del pressupost total del projecte. Si és així, en els dos casos, per a valorar-ho convenientment, aquesta quantitat es reduirà d'ofici fins a la quantia individualitzada màxima de la modalitat o fins al percentatge indicat  
  
4. Només es podrà presentar una sol·licitud per projecte biennal, dins del qual obligatòriament hi haurà d'haver, com a mínim, un projecte de producció d'arts escèniques o coproducció i, opcionalment, podrà incloure també un segon projecte propi de producció d'arts escèniques, i/o un projecte de gira amb un o diversos muntatges.  
  
Les persones jurídiques beneficiàries de subvencions nominatives de la Conselleria d'Educació, Cultura i Esport de la Generalitat Valenciana no podran optar a les modalitats d'aquesta convocatòria.  
5. La sol·licitud haurà d'incloure les declaracions responsables següents:  
a) Declaració d'ajudes d'estat: llista i import de totes les subvencions, les ajudes, els ingressos o els recursos que s'hagen sol·licitat o concedit, o estiguen pendents de percepció per altres administracions o institucions públiques per a la mateixa finalitat, a l'efecte del que preveu l'article 14 de la Llei 38/2003, general de subvencions (LGS).  
b) Declaració d'ajudes de minimis, de l'exercici fiscal present i dels dos anteriors.  
c) Declaració d'estar lliure de prohibicions a fi de no concórrer en cap de les prohibicions per a obtindre la condició de persona beneficiària, especificades en el punt 2 de l'article 13 de l'LGS.  
d) Declaració de foment d'ocupació de persones amb discapacitat o, si és el cas, declaració de l'exempció d'aquesta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (DOGV 4479, 11.04.2003), i l'article 5 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (DOGV 4907, 21.12.2004).  
Si la persona o l'entitat sol·licitant té contractades persones amb discapacitat, haurà d'aportar la documentació acreditativa que aquesta contractació és anterior a l'acabament del termini per a presentar les sol·licituds d'aquestes ajudes i aportar una còpia del contracte i document que acredite la discapacitat de la persona contractada.  
e) Declaració de drets d'autoria a fi de complir la normativa en matèria de drets de propietat intel·lectual.  
f) Declaració sobre les contractacions tècniques i artístiques corresponents al desenvolupament de l'activitat objecte de la subvenció que complisca amb les cotitzacions a la Seguretat Social i amb l'abonament de les retribucions, d'acord amb el que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i d'abonar les factures corresponents en el cas de serveis artístics o tècnics prestats per persones acollides al règim d'autònoms, d'acord amb els contractes subscrits.  
g) Declaració responsable en què s'acredite l'any de creació de la companyia i la seua trajectòria d'activitat ininterrompuda de creació i posada en escena d'espectacles d'arts escèniques en els últims 8 anys.  
  
h) Declaració responsable de mantindre les condicions de treball pertinents del personal laboral, d'acord amb la normativa laboral i social aplicable.  
i) Declaració responsable amb les dades completes del personal amb contracte estable en l'empresa, en què s'especifique la labor professional que exerceixen, així com les assegurances socials que acrediten els dies cotitzats en els anys 2019 i 2021.  
j) Declaració responsable amb la relació de despeses derivades del manteniment de la seu de treball.  
k) Declaració responsable en la qual el sol·licitant haurà d'incloure el nombre de produccions dutes a terme al llarg de la seua trajectòria artística, el nombre de funcions realitzades en els tres últims anys previs a la convocatòria, la llista de premis o reconeixements rebuts, així com una identificació de les publicacions i els treballs de recerca o docència realitzats i que estiguen vinculats amb les arts escèniques.  
  
l) Declaració responsable en què es faça constar l'existència d'una versió en valencià de la producció i si s'ha previst fer la comunicació de l'espectacle en valencià.  
m) Declaració responsable en la qual es faça constar, si és el cas, que el 50 % de la programació prevista en els anys objecte de la subvenció és d'autoria o direcció femenina.  
n) Declaració responsable en què es faça constar, si és el cas, que la producció o les produccions previstes en el projecte objecte de l'ajuda tindran almenys un 50 % de dones en papers protagonistes.  
o) El compliment dels articles 8 i 53 de l'RGEC es garantirà per l'entitat destinatària de l'ajuda, amb anterioritat a la resolució, amb un certificat declaratiu o una declaració responsable redactats en els termes dels articles indicats. S'indicarà expressament que, en les ajudes de funcionament, l'import de l'ajuda no excedirà el que és necessari per a cobrir les pèrdues d'explotació i un benefici raonable durant el període de referència. Això es garantirà ex-ante sobre la base de previsions realistes o mitjançant un mecanisme de reembossament. En cas d'incompliment d'aquesta obligació, es procedirà al reintegrament de les quantitats abonades.  
L'IVC podrà requerir, en qualsevol moment del procediment, l'acreditació fefaent de les circumstàncies que consten en les declaracions responsables presentades.  
6. Documentació:  
a) Les sol·licituds s'han d'acompanyar de la documentació següent, que tindrà caràcter de preceptiva a l'efecte de tramitar la sol·licitud (annex II):  
Documentació acreditativa de la personalitat jurídica i capacitat d'obrar de qui sol·licita i, si és el cas, de poder suficient per a actuar en el seu nom i representació. Si qui sol·licita és una persona jurídica, haurà d'aportar l'escriptura o el document públic de constitució i els estatuts de l'entitat inscrits en el registre oficial corresponent, la còpia del NIF, així com la documentació que acredite la representació que exerceix qui signa la sol·licitud (document públic o certificat de l'acord adoptat per l'òrgan de govern que hi corresponga que aprove sol·licitar aquesta ajuda i faculte el representant per a subscriure la petició).  
  
Els sol·licitants hauran d'acreditar que es troben al corrent en el compliment de les obligacions tributàries amb les administracions estatal i autonòmica, i amb la Seguretat Social. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa del sol·licitant, l'òrgan gestor del procediment estarà autoritzat per a obtindre directament les dades dels documents elaborats per qualsevol administració pública, excepte les dades tributàries que requereixen una autorització expressa (aquestes opcions figuren en el model de sol·licitud), respecte dels que es proposen com a beneficiaris i que per a aquest procediment són els següents:  
  
- Dades d'identitat (NIF o document equivalent en cas d'estrangers) de la persona que té la representació legal amb facultat per a obrar davant de l'Administració.  
- Certificació de l'Agència Estatal d'Administració Tributària que acredite que es troba al corrent de les seues obligacions.  
- Certificació de la Tresoreria General de la Seguretat Social que acredite que es troba al corrent de les seues obligacions.  
- Certificació de l'Agència Tributària Valenciana que acredite que es troba al corrent de les seues obligacions tributàries amb la Generalitat.  
- Alta en el Cens d'empresaris, professionals i retenidors en què conste la qualificació de l'activitat econòmica corresponent per a la qual se sol·licita la subvenció o, alternativament, l'alta en l'Impost d'Activitats Econòmiques (IAE) si es tracta de professionals. En cas de manifestar en l'imprés de sol·licitud l'oposició a la seua obtenció per l'Administració o no autoritzar l'accés a les dades tributàries, seran els interessats els qui hauran d'aportar els documents i certificats esmentats. Si l'empresa sol·licitant té contractades persones amb discapacitat, haurà d'indicar-ho en la sol·licitud i aportar la documentació acreditativa que aquesta contractació és anterior a la publicació d'aquesta resolució, per a la qual cosa ha d'aportar una còpia del contracte i el document que acredita la discapacitat de la persona contractada.  
b) Si la sol·licitud no inclou totes les dades o la documentació que resulten preceptives, se'n requerirà l'esmena. La correcció de la documentació s'haurà de presentar d'acord amb el que es preveu en el punt 8 d'aquesta base. En tot cas, l'òrgan instructor podrà requerir els sol·licitants perquè proporcionen qualsevol informació aclaridora que resulte necessària per a la gestió d'aquesta.  
El projecte detallat, el resum d'aquest, el pressupost detallat i la resta de documentació acreditativa de mèrits i d'aspectes que han de ser objecte de valoració, s'han de presentar en el termini de presentació de sol·licituds i no es requeriran posteriorment ni tindrà validesa cap document vinculat a aquests que es presente amb una data posterior a l'últim dia de termini de presentació de sol·licituds.  
L'IVC haurà de cursar les notificacions per la via electrònica a través de l'adreça electrònica habilitada de la persona jurídica o, en defecte d'això, a través de la carpeta ciutadana del representant de l'entitat o de la persona física sol·licitadora.  
Les notificacions s'entendran practicades o rebutjades en els termes que assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques i la legislació complementària. En aquest sentit, si transcorren 10 dies naturals sense que s'accedisca al seu contingut, s'entendrà que la notificació s'ha rebutjat i es considerarà realitzat el tràmit de la notificació.  
  
c) Les dades de caràcter personal que conté l'imprés de sol·licitud es podran incloure en un fitxer perquè les tracte l'IVC com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, els sol·licitants d'ajuda podran exercir els drets d'accés, rectificació, cancel·lació i oposició; tot això de conformitat amb el que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
  
Es pot consultar la política completa de privacitat de l'IVC en l'adreça següent: https://ivc.gva.es/val/ivc-val/qui-som-ivc/avis-legal-val/politica-de-privadesa.  
d) La documentació específica de cada projecte s'ha d'ajustar als models normalitzats de cada modalitat, disponibles en la pàgina web http://ivc.gva.es/, d'acord amb els criteris d'atorgament que detalla la base novena d'aquesta ordre.  
7. L'IVC haurà de comunicar a la Base de dades nacional de subvencions (d'ara en avant, BDNS) la convocatòria d'aquesta, així com les subvencions concedides de conformitat amb el que disposa l'article 20 de l'LGS.  
8. Si la sol·licitud no reuneix els requisits establits per a poder concórrer a la convocatòria o falta documentació sobre aquest tema, l'òrgan competent ha de requerir la persona interessada perquè l'esmene en el termini màxim i improrrogable de 10 dies hàbils, i se li indicarà que si no ho fa, es considerarà que desisteix de la seua sol·licitud, amb la resolució prèvia que s'haurà de dictar en els termes que preveu la legislació del procediment administratiu comú. Tot això sense perjudici del que dispose cada convocatòria quant a la documentació que han de presentar els sol·licitants i la que les persones proposades com a beneficiàries hagen d'acreditar abans de resoldre sobre la concessió de les ajudes.  
9. La presentació de la sol·licitud implica l'acceptació pel sol·licitant d'aquestes bases i de les obligacions i altres condicions que concreten les convocatòries respectives.  
  
Sisena. Ordenació i instrucció  
L'ordenació i instrucció del procediment de concessió correspondran al Servei d'ajudes de l'IVC, que podrà recaptar els informes dels organismes i les entitats que estime oportuns i efectuar les comprovacions necessàries.  
  
Setena. Comissió tècnica de valoració  
1. Una vegada examinades les sol·licituds i per a la valoració i proposta de concessió de les ajudes, es constituiran comissions tècniques de valoració per a les ajudes dirigides al sector de les arts escèniques.  
Cada comissió estarà presidida pel titular de la Direcció General de l'IVC o una persona en qui delegue, i formada per cinc vocals, entre els quals hi haurà la persona titular del Servei d'Ajudes de l'IVC o la persona en qui delegue d'aquest servei. La persona que exercisca la secretaria de la comissió, que actuarà amb veu i sense vot, haurà d'ocupar un lloc tècnic o administratiu de l'IVC.  
La resta de vocals seran: una persona provinent d'una administració pública amb competències de gestió sobre arts escèniques, una persona representant de la societat civil d'un reconegut prestigi i trajectòria, els dos proposats per l'òrgan instructor, dos representants d'organitzacions i associacions, i tots els que anomene la Direcció General de l'IVC.  
  
Dels cinc vocals de cada comissió tècnica, almenys dos seran homes i dos, dones.  
Cada comissió podrà estar assistida per un comité de tres experts que assessorarà els seus membres quan siga requerit per a fer-ho. Aquests experts seran nomenats per la Direcció General de l'IVC, prèvia consulta amb les organitzacions i associacions que tinguen una activitat vinculada amb l'objecte de la subvenció. Dels tres experts, almenys un serà home i un altre, dona.  
El nomenament dels vocals s'haurà de fer públic per mitjà de la pàgina web http://ivc.gva.es/.  
2. La comissió tècnica de valoració, atenent les sol·licituds presentades i l'interés d'aquestes, haurà d'emetre un informe d'avaluació d'acord amb els criteris d'atorgament que conté la base novena d'aquesta ordre. Aquest informe haurà de quedar incorporat en les actes i contindre la prelació dels projectes de més a menys puntuació. Així mateix, haurà de contindre els projectes i titulars que s'han de proposar com a beneficiàries i la quantia de les ajudes.  
En cas d'empat, quan es tracte d'ajudes a les quals concórreguen únicament persones físiques o jurídiques que desenvolupen activitats professionals, tindran preferència els sol·licitants dels projectes que acrediten, juntament amb la sol·licitud, la contractació de persones amb discapacitat, segons el que preveu l'article 6.1 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat. En aquests casos, la contractació d'aquestes persones s'ha de mantindre, com a mínim, fins que finalitze el desenvolupament de l'activitat per a la qual es concedeix la subvenció.  
Si persisteix l'empat, i en els casos de convocatòries d'ajudes que no preveu l'apartat anterior, caldrà ajustar-se a la puntuació atorgada al projecte en virtut de la puntuació obtinguda en els criteris que en cada cas valoren la paritat i la participació de la dona. Finalment, i en defecte d'això, caldrà ajustar-se a l'ordre de presentació en el registre electrònic, segons la data i l'hora. Si s'han efectuat diversos enviaments del mateix projecte, es tindrà en compte la data i l'hora de l'últim enviament efectuat dins del termini de presentació de sol·licituds.  
3. La comissió tècnica de valoració desestimarà la documentació que no considere suficientment acreditativa dels punts que conté. En aquest cas, no es computaran els mèrits corresponents.  
  
4. En el cas que no s'assigne el total del pressupost previst en la base tercera, la comissió tècnica de valoració podrà assignar les resultes a una altra modalitat d'arts escèniques.  
5. Qualsevol mecanisme de comunicació dels sol·licitants o dels interessats en els projectes presentats que utilitzen per a contactar amb els vocals de la comissió tècnica de valoració amb la finalitat d'aportar apreciacions sobre aquests, sense que els haja requerit formalment per a això la comissió, comportarà l'exclusió del projecte de la convocatòria i l'arxiu de la sol·licitud corresponent, sense perjudici de qualsevol altra responsabilitat que es puga derivar d'aquesta comunicació. Els membres d'aquestes comissions hauran d'estar subjectes a les causes d'abstenció i recusació que preveu l'LRJSP.  
6. Les actes de la comissió es publicaran en el web de l'IVC, http://ivc.gva.es/. A la vista de les actes, l'òrgan instructor haurà d'efectuar la proposta de resolució provisional, degudament motivada, que s'haurà de publicar en el web de l'IVC, http://ivc.gva.es/, i que haurà d'incloure un termini de 10 dies hàbils per a presentar al·legacions, a comptar des de l'endemà d'aquesta publicació.  
7. La comissió d'avaluació actuarà com a òrgan col·legiat de conformitat amb el que preveu l'article 15 i següents de la Llei 40/2015, d'1 d'octubre, a l'efecte d'elevar a l'òrgan concedent la proposta de resolució de les ajudes.  
  
Huitena. Reformulació de les sol·licituds  
De conformitat amb l'article 27 de la Llei 38/2003, de 17 de novembre, excepcionalment, quan l'import de la subvenció de la proposta de resolució provisional siga inferior al que figura en la sol·licitud presentada, la comissió avaluadora podrà instar l'entitat beneficiària perquè reformule la seua sol·licitud per a ajustar els compromisos i les condicions a la subvenció atorgable.  
  
Novena. Criteris d'atorgament  
1. Les sol·licituds i els projectes es puntuaran fins a un màxim de 100 punts. El projecte biennal haurà de preveure totes les anualitats previstes en la convocatòria.  
No es podran proposar com a beneficiaris els titulars de projectes per als quals s'haja sol·licitat una ajuda i que no obtinguen, com a mínim, 50 punts.  
2. L'atorgament de les ajudes s'ajustarà a la valoració dels criteris següents:  
1r) Els projectes de producció en arts escèniques es valoraran des d'un punt de vista artístic, fins a un màxim de 18 punts, amb la composició següent:  
a) El nombre d'intèrprets i de personal tècnic i/o artístic es valorarà fins a un màxim de 5 punts.  
b) L'autoria, en termes d'originalitat de la idea base del projecte presentat i dels textos, la dramatúrgia i la coreografia, es valorarà fins a un màxim de 3 punts.  
c) La direcció artística es valorarà fins a un màxim de 2 punts.  
d) L'espai escènic es valorarà fins a un màxim de 2 punts.  
e) La innovació artística i l'ús de nous llenguatges escènics es valorarà amb un màxim de 2 punts.  
f) La inclusió de projectes de mediació es valorarà amb un màxim de 2 punts.  
g) La comunicació, creació de públics i repercussió social del projecte es valorarà fins a un màxim de 2 punts  
2n) Els projectes de gires es valoraran fins a un màxim de 18 punts amb la composició següent:  
a) Representacions a la Comunitat Valenciana, fins a un màxim de 5 punts. Cada representació de teatre es valorarà amb 0,15 punts, mentre que les representacions de dansa, circ i arts de carrer es valoraran amb 0,20 punts cadascuna.  
b) Representacions en altres comunitats autònomes espanyoles, fins a un màxim de 8 punts. Cada representació de teatre es valorarà amb 0,30 punts, mentre que les representacions de dansa i arts de carrer es valoraran amb 0,40 punts cadascuna.  
c) Representacions a l'estranger, fins a un màxim de 5 punts; i es computaran 0,50 punts per cada representació.  
3r) L'estructura organitzativa del beneficiari es valorarà amb un màxim de 15 punts, amb la composició següent:  
a). Viabilitat econòmica del projecte i equilibri financer atenent el percentatge d'autofinançament, fins a un màxim de 5 punts. A aquest efecte, s'entén per autofinançament la relació percentual existent entre el cost total del projecte i la suma de les aportacions dineràries que es comprometa a fer la persona sol·licitadora dels seus propis fons més les aportacions dineràries que reba d'altres entitats públiques i privades per a executar-lo (exclosa la sol·licitada a l'IVC). S'assignarà una puntuació proporcional entre el 35 % i el 55 % d'autofinançament, en què tindrà 0 punts el 35 % i 5 punts el 55 % d'aquesta, i s'arredonirà a l'alça a dos decimals.  
b) Les despeses de personal contretes en els tres exercicis anteriors, fins a un màxim de 5 punts. Una despesa de 50.000 euros equivaldria a 1 punt.  
c) I les despeses de l'últim exercici tancat relacionades amb el manteniment de l'espai de treball, fins a un màxim de 5 punts. Una despesa de 18.000 euros equival a 1 punt.  
4t) Els projectes de residència es valoraran fins a un màxim de 10 punts, dels quals:  
a) El nombre de professionals, la direcció i el personal tècnic i artístic es valoraran fins a un màxim de 4 punts.  
b) El disseny del projecte, la mediació i les activitats relacionades amb el foment de les arts escèniques es valoraran fins a un màxim de 4 punts.  
c) El procediment de treball, els materials generats i l'interés general del projecte es valoraran fins a un màxim de 2 punts.  
5é) Els projectes d'assistència a fires es valoraran fins a un màxim de 5 punts, dels quals:  
a) El nombre de professionals, la direcció i el personal tècnic i artístic es valoraran fins a un màxim de 2 punts.  
b) El disseny del projecte i els materials promocionals es valoraran fins a un màxim de 2 punts.  
c) El procediment de treball, els materials generats i l'interés general del projecte es valoraran fins a un màxim d'1 punt.  
6é) Els projectes de formació, investigació o edició es valoraran fins a un màxim de 5 punts, dels quals:  
a) El nombre de professionals, la direcció i el personal tècnic i artístic es valoraran fins a un màxim de 2 punts.  
b) El disseny del projecte, la mediació i les activitats relacionades amb el foment de les arts escèniques es valoraran fins a un màxim de 2 punts.  
c) El procediment de treball, els materials generats i l'interés general del projecte es valoraran fins a un màxim d'1 punt.  
7é) La trajectòria professional de la persona o l'entitat sol·licitant es valorarà fins a un màxim de 15 punts. Es tindran en compte els elements següents, amb el pes específic que s'hi indica:  
  
a) Nombre de produccions realitzades pel sol·licitant, fins a un màxim de 6 punts. Es computaran 0,50 punts per producció.  
b) Nombre de funcions realitzades en els últims 2 anys, fins a un màxim de 5 punts. Es computaran 0,05 punts per funció.  
c) Publicacions, investigació, mediació o docència vinculades a les arts escèniques en els últims 5 anys, fins a un màxim de 2 punts. Es computaran 0,2 punts per publicació, treball de recerca o curs.  
  
d) Premis, nominacions, mencions o reconeixements rebuts relacionats amb les arts escèniques i atorgats per institucions públiques o privades o associacions professionals d'àmbit supramunicipal, fins a un màxim de 2 punts. Es computaran 0,2 punts per premi o menció.  
  
8é) Ús del valencià, fins a un màxim de 8 punts. Es tindran en compte els elements següents, amb el pes específic que s'hi indica:  
  
a) Ús del valencià en els elements de comunicació de l'espectacle i, si és el cas, en les representacions, fins a un màxim de 4 punts. En cas que no s'utilitze cap llengua en les representacions, es valorarà l'ús del valencià en la gestió i comunicació de l'espectacle o projecte d'activitat.  
  
b) Autoria valenciana, fins a un màxim de 4 punts. A l'efecte d'aquestes bases, s'entén per autoria valenciana la que fa la persona que haja residit a la Comunitat Valenciana com a mínim durant els 3 anys previs a l'entrada en vigor de la convocatòria de les ajudes.  
9é) Participació de la dona en el projecte, fins a un màxim de 6 punts. Es tindran en compte els elements següents, i amb el pes específic que s'hi indica:  
a) Presència de més del 50 % de dones en les categories següents: autoria, direcció de producció, direcció escènica, composició musical, creació audiovisual, disseny d'escenografia, disseny d'il·luminació i intèrprets principals, fins a un màxim de 3 punts. S'atribuiran 0,30 punts per cada espectacle programat que siga d'autoria, coreografia o direcció femenina. També s'atribuiran 0,30 punts per cada espectacle programat que tinga dones en papers protagonistes.  
  
b) Presència de més del 50 % de dones en el total de persones implicades en el projecte, fins a un màxim de 3 punts.  
3. En els casos de companyies que, aplicant els criteris del punt anterior, no hagen obtingut 100 punts, es valoraran els criteris addicionals següents fins a un màxim de 25 punts, sempre que hagen obtingut una puntuació mínima de 50 punts:  
a) 10 punts si es presenta un projecte de dimensió social, inclusiu i de clara repercussió en col·lectius vulnerables.  
El beneficiari haurà d'explicar de manera detallada els objectius, el treball de mediació i els processos participatius que es vol implicar en el projecte.  
b) 5 punts si hi ha una segona producció en el projecte subvencionat.  
c) 4 punts si el beneficiari presenta un projecte de producció amb 7 intèrprets, o més, o un projecte de producció amb intèrprets contractats durant un període superior a les 12 setmanes.  
d) 3 punts si el text del projecte va resultar beneficiari abans d'una ajuda a la creació de l'escriptura escènica atorgada per l'IVC.  
  
e) Fins a un màxim de 3 punts per contractació de professionals menors de 35 anys que formen part de l'equip artístic de la producció subvencionada en el moment de la publicació de la convocatòria, i es computaran 0,75 punts per cada professional.  
  
  
  
  
Quadre resum d'ajudes biennals a companyies professionals d'arts escèniques  
  
Interés cultural i artístic del projecte. Màxim 18 punts  
Nombre d'intèrprets i personal tècnic i/o artístic.  
  
Autoria del projecte.  
  
Direcció artística.  
  
Espai escènic.  
  
Innovació artística i llenguatges escènics.  
  
Inclusió de projectes de mediació.  
  
Comunicació, creació de públics i repercussió social del projecte.   
5 punts  
  
3 punts  
  
2 punts  
  
2 punts  
  
  
2 punts  
  
2 punts  
  
  
2 punts   
Projectes de gires. Màxim 18 punts  
Representacions a la Comunitat Valenciana.  
  
Representacions a la resta d'Espanya.  
  
Representacions a l'estranger.   
5 punts  
  
8 punts  
  
5 punts   
Estructura organitzativa del beneficiari. Màxim 15 punts  
Viabilitat econòmica del projecte i equilibri financer.  
  
Despeses de personal contretes en els tres exercicis anteriors.  
  
Despeses de l'últim exercici tancat relacionades amb el manteniment de l'espai de treball.   
5 punts  
  
  
  
5 punts  
  
  
  
5 punts   
Projectes de residència. Màxim 10 punts  
Nombre de professionals, la direcció i el personal tècnic i artístic.  
  
Disseny del projecte, la mediació i les activitats relacionades amb el foment de les arts escèniques.  
  
Procediment de treball, materials generats i l'interés general del projecte.   
  
4 punts  
  
  
  
  
4 punts  
  
  
  
2 punts   
Projectes d'assistència a fires. Màxim 5 punts  
Nombre de professionals, la direcció i el personal tècnic i artístic.  
  
  
Disseny del projecte, la mediació i les activitats relacionades amb el foment de les arts escèniques.  
  
Procediment de treball, materials generats i l'interés general del projecte.  
   
2 punts  
  
  
  
  
2 punts  
  
  
1 punt  
   
Projectes de formació, investigació o edició. Màxim 5 punts  
Nombre de professionals, la direcció i el personal tècnic i artístic.  
  
Disseny del projecte, la mediació i les activitats relacionades amb el foment de les arts escèniques.  
  
Procediment de treball, materials generats i l'interés general del projecte.   
  
2 punts  
  
  
  
2 punts  
  
  
1 punt  
   
Trajectòria professional de la persona o entitat sol·licitant. Màxim 15 punts  
Nombre de produccions realitzades pel sol·licitant.  
  
Nombre de funcions realitzades en els últims 2 anys.  
  
Publicacions, investigació, mediació o docència vinculades a les arts escèniques en els últims 5 anys.  
  
  
Premis, nominacions, mencions o reconeixements rebuts relacionats amb les arts escèniques i atorgats per institucions públiques o privades o associacions professionals d'àmbit supramunicipal.  
   
6 punts  
  
  
5 punts  
  
  
  
2 punts  
  
  
  
  
  
  
2 punts  
   
Ús del valencià. Màxim 8 punts  
Ús del valencià en els elements de comunicació de l'espectacle i, si és el cas, en les representacions.  
  
Autoria valenciana.   
  
4 punts  
  
4 punts   
Presència de dones en el projecte. Màxim 6 punts  
Presència de més del 50 % de dones en les categories següents: autoria, direcció de producció, direcció escènica, composició musical, creació audiovisual, disseny d'escenografia, disseny d'il·luminació i intèrprets principals.  
  
  
Presència de més del 50 % de dones en el total de persones implicades en el projecte.   
  
  
  
  
  
3 punts  
  
  
  
3 punts   
Total puntuació màxima. 100 punts  
  
  
  
Quadre resum de punts addicionals  
  
Dimensió social i inclusiva del projecte. 10 punts  
Segona producció en el projecte subvencionat. 5 punts  
Projecte amb 7 intèrprets, o més, o amb intèrprets contractats  
durant més de 12 setmanes. 4 punts  
El text del projecte va rebre amb anterioritat una ajuda a la  
creació d'escriptura escènica atorgada per l'IVC. 3 punts  
Contractació de professionals menors de 35 anys que formen  
part de l'equip artístic. Fins a un màxim  
de 3 punts  
  
  
  
Totes les puntuacions referides al personal (equips artístics, tècnics i altres professionals) implicat en les activitats (equips artístics, tècnics i altres professionals de les arts escèniques) hauran de tindre en compte la relació entre el nombre de persones i els dies cotitzats per a dur a terme l'activitat.  
  
Desena. Resolució de la convocatòria  
1. La resolució de concessió o de denegació correspon a la persona que ocupe la presidència de l'IVC.  
2. La resolució haurà de ser motivada d'acord amb el que preveu aquesta ordre i fer al·lusió als criteris d'atorgament de les sol·licituds, determinar els projectes subvencionats i la quantia de l'ajuda. L'ajuda concedida serà proporcional a la puntuació obtinguda, de manera que amb 100 punts, correspondrà una subvenció del 65 % del pressupost del projecte, amb el límit màxim de l'import sol·licitat, o del 100 % de l'ajuda sol·licitada, si aquesta és inferior al límit màxim que es concedeix en aquesta modalitat, i així proporcionalment fins a esgotar el crèdit disponible.  
La resolució ha de mantindre criteris de proporcionalitat entre els projectes de teatre, dansa i circ en funció dels imports totals sol·licitats pels tres sectors artístics i que hagen obtingut un mínim de 50 punts. Els possibles romanents prioritzaran el primer dels projectes de dansa i immediatament després, el primer dels projectes de circ.  
  
La resolució ha d'acordar tant l'atorgament de les subvencions com la desestimació i la no concessió, per desistiment, renúncia al dret o impossibilitat material sobrevinguda.  
3. La resolució de concessió, a més de contindre els projectes als quals es concedeix la subvenció i la desestimació expressa de les sol·licituds restants, pot incloure una llista ordenada de totes les sol·licituds que, complint les condicions administratives i tècniques que estableixen les bases reguladores per a adquirir la condició de persona beneficiària, no s'hagen estimat per ultrapassar la quantia màxima del crèdit fixat en la convocatòria, amb la indicació de la puntuació atorgada a cadascuna d'aquestes en funció dels criteris de valoració que preveu aquesta.  
  
En aquest supòsit, si alguna persona beneficiària renuncia a la subvenció en el termini màxim dels 15 dies hàbils següents a la publicació de la resolució de concessió en el Diari Oficial de la Generalitat Valenciana, l'òrgan concedent pot acordar, sense necessitat d'una nova convocatòria, la concessió de la subvenció al projecte següent amb vista a la seua puntuació, sempre que amb la renúncia s'haja alliberat crèdit suficient per a atendre, com a mínim, una de les sol·licituds que apareixen en la relació de suplents, es puga desenvolupar l'activitat dins dels terminis que estableix la convocatòria i imputar el pagament de l'import de l'ajuda a l'exercici pressupostari corresponent. En aquests casos, l'òrgan concedent de la subvenció ha de comunicar aquesta opció als interessats a fi que accepten la proposta de subvenció en el termini improrrogable de 5 dies hàbils. Una vegada acceptada la proposta per part del sol·licitant o els sol·licitants, l'òrgan administratiu dictarà una resolució complementària de concessió.  
4. La resolució del procediment es dictarà i notificarà en el termini màxim de sis mesos a comptar de la data de publicació de la convocatòria. En tot cas, la resolució esmentada s'ha de publicar en el Diari Oficial de la Generalitat Valenciana, d'acord amb el que disposen l'article 45 de la Llei 39/2015, d'1 d'octubre, del procediment administratiu comú de les administracions públiques i la pàgina web de l'IVC (http://ivc.gva.es/). Les ajudes concedides es publicaran igualment en la Base de dades nacional de subvencions.  
En el cas que les sol·licituds presentades no es resolguen en el termini esmentat, els interessats estaran legitimats per a entendre-les desestimades per silenci administratiu negatiu, sense perjudici de l'obligació de l'IVC de resoldre expressament sobre el procediment que conté l'LPAC.  
  
Onzena. Criteris de modificació de la resolució  
Excepcionalment, podran donar lloc a la modificació de la resolució de concessió els canvis sobrevinguts en les previsions inicials del projecte, com les condicions materials, formals o temporals que van servir de base per a la resolució de concessió. La sol·licitud de modificació, degudament motivada, l'haurà de presentar l'entitat beneficiària a l'òrgan competent per a la concessió. En tot cas, aquesta modificació de la resolució originària haurà de complir els requisits següents: satisfer l'interés general, no vulnerar interessos de tercers, no alterar essencialment la naturalesa o els objectius de la subvenció, no afectar el principi de concurrència i no obeir a culpa o negligència de l'entitat beneficiària.  
La modificació de la resolució original podrà donar lloc a l'ajust de l'import de la subvenció, en funció de les circumstàncies sobrevingudes, sempre que el cost de la inversió siga inferior al previst.  
  
Dotzena. Obligacions de les persones beneficiàries  
1. Seran obligacions de les persones beneficiàries de les ajudes previstes en aquesta ordre:  
a) Acreditar la realització de l'activitat que fonamenta la concessió de la subvenció i executar el projecte subvencionable en l'exercici que determina en la convocatòria.  
b) Estar legalment constituïdes i gaudir de capacitat jurídica i d'obrar en el territori de la Comunitat Valenciana.  
c) Comunicar a l'IVC qualsevol eventualitat o modificació que puga afectar el desenvolupament de l'objecte de la subvenció en el termini de deu dies des que es produeix. Qualsevol canvi que es produïsca de caràcter substancial l'haurà d'autoritzar l'IVC. La realització de canvis sense una comunicació prèvia i una autorització subsegüent podrà determinar la revocació de la subvenció, amb la devolució de l'ajuda rebuda, d'acord amb el que preveu l'apartat 2.  
d) Complir amb el que es preveu en els convenis laborals vigents amb professionals del sector corresponent a l'activitat subvencionada, en particular, al que disposa la resolució que regula el Conveni col·lectiu de treball del sector dels actors i les actrius de teatre de la Comunitat Valenciana (DOGV 8307, 31.05.2018), i, en general, a les condicions de treball pertinents del personal laboral, d'acord amb la normativa laboral i social aplicable.  
e) Justificar l'aplicació de la subvenció, d'acord amb el que preveu aquesta ordre i dins del termini que establisca cada convocatòria, i sotmetre's a les actuacions de comprovació i control financer que corresponen a la Intervenció General en relació amb les ajudes concedides i el pla de control que estableix l'IVC.  
A aquest efecte, els beneficiaris hauran de disposar dels llibres comptables, registres diligenciats i altres documents degudament auditats en els termes que exigeix la legislació mercantil i sectorial aplicable a la persona beneficiària en cada cas.  
f) Comunicar a l'Institut Valencià de Cultura l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat que la que preveu la convocatòria corresponent. Aquesta comunicació s'ha d'efectuar en el moment que es conega i, en tot cas, amb anterioritat a la justificació de l'aplicació donada als fons percebuts.  
  
g) Donar una publicitat adequada al caràcter públic del finançament de l'activitat, la inversió o l'actuació, d'acord amb el que disposa l'article 18, punt 4, de l'LGS, i en les circumstàncies i les condicions que preveu l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
Aquestes mesures consistiran en la inclusió dels logotips institucionals de l'IVC, així com llegendes relatives al finançament públic en cartells, plaques commemoratives, materials impresos, mitjans electrònics, o audiovisuals, o bé en esments realitzats en mitjans de comunicació.  
  
En aquest sentit, s'haurà de fer constar en tot el material gràfic i audiovisual publicitari que es realitze (cartells, fullets, pancartes, suports digitals i la resta de documentació i material utilitzat) que l'activitat subvencionada es du a terme en col·laboració amb la Generalitat, i en les inclusions o els esments que es facen en les pàgines web oficials per a donar repercussió a les activitats, s'hauran d'incorporar els logotips institucionals que facilite l'IVC.  
h) Les persones jurídiques beneficiàries que perceben ajudes per un import superior a 50.000 euros l'any natural o quan les ajudes o subvencions percebudes presenten almenys el 40 % del total dels seus ingressos anuals, sempre que obtinga, com a mínim, la quantitat de 5.000 euros, n'hauran de donar publicitat en la seua pàgina web, fent al·lusió a l'IVC, l'import de l'ajuda i el projecte al qual es destina. Tot això de conformitat amb el que preveu l'article 4 de la Llei 1/2022, de 13 d'abril, de transparència i bon govern.  
i) Els contractes que formalitze l'entitat beneficiària de la subvenció amb el mateix proveïdor per a la realització d'actuacions subvencionades, que tinguen un import superior al que es preveu per al contracte menor de conformitat amb la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, requeriran per a l'acceptació que s'hagen sol·licitat almenys tres ofertes de tres proveïdors diferents, amb caràcter previ a l'adquisició del compromís per a la prestació del servei o el lliurament del bé, llevat que, per les característiques especials que té, hi haja en el mercat només una empresa prestadora o subministradora, o la despesa s'haja fet amb anterioritat a la publicació d'aquesta resolució.  
Tot això d'acord amb el que es preveu en l'article 31.3 de la Llei 38/2003, de 17 de novembre, general de subvencions, en relació amb l'article 118.1 de la Llei 9/2017, 8 de novembre de contractes del sector públic.  
j) Comunicar per escrit la seua renúncia a l'ajuda concedida, quan no siga possible dur a terme l'activitat per a la qual s'haja concedit o quan no puga complir les condicions que preveuen aquesta ordre i l'article 14 de l'LGS.  
k) Participar en les activitats de foment, difusió o promoció cultural que organitza la Generalitat, relacionades amb les activitats subvencionades, en què siguen requerides per a fer-ho les persones beneficiàries, i autoritzar la difusió de les obres subvencionades en aquestes activitats mitjançant la pàgina web de l'IVC.  
l) Reintegrar els fons percebuts, en els supòsits que preveu l'article 37 de la Llei 38/2003, LGS.  
m) No incórrer en les prohibicions per a obtindre la condició de beneficiari que recull l'article 13 de la Llei 38/2003, LGS.  
La justificació per part de les persones o entitats de no estar incurses en les prohibicions per a obtindre aquesta condició, s'haurà de fer mitjançant la presentació d'una declaració responsable davant de l'IVC, i haurà de romandre en aquesta situació durant tot el procediment de tramitació de les ajudes fins al pagament d'aquestes. Qualsevol circumstància que puga afectar aquesta declaració responsable al llarg de la duració del procediment de les ajudes s'haurà de comunicar necessàriament a l'IVC, tan prompte com es produïsca.  
n) Trobar-se al corrent en el compliment de les seues obligacions tributàries i amb la Seguretat Social en els termes que estableixen l'LGS i l'RLGS, i acreditar aquest extrem abans que es dicte la proposta de resolució de concessió de la convocatòria, així com en els processos de justificació de l'ajuda concedida. El compliment d'aquestes obligacions el podrà verificar l'òrgan instructor sempre que el sol·licitant no s'hi opose, d'acord amb el que preveu l'article 28.2 de l'LPAC. Els sol·licitants que s'hi oposen hauran d'aportar la documentació acreditativa d'estar al corrent de les obligacions esmentades.  
  
o) Les altres obligacions que estableix l'article 14 de l'LGS i la normativa que resulte d'aplicació en la disposició de fons públics.  
  
p) Els sol·licitants que estiguen obligats a disposar d'un pla d'igualtat segons el que preveu la Llei orgànica 3/2007, de 22 de març, per a la igualtat efectiva de dones i homes, per a una garantia de la igualtat de tracte i d'oportunitat entre dones i homes en qualsevol àmbit i, singularment, en l'esfera laboral, l'hauran d'acompanyar amb una còpia d'aquest i acreditar el visat de la direcció general competent en matèria de dona i igualtat de la Generalitat. En cas que no disposen del mateix no podran obtindre la condició de beneficiaris.  
q) Qualsevol altra obligació que preveu la normativa general de subvencions.  
2. En aquestes ajudes, la despesa mínima, realitzada i justificada per a poder considerar complit l'objecte i la finalitat de l'ajuda, ha de ser la més alta de les següents:  
a) El 50 % del pressupost total del projecte presentat.  
b) L'import de la subvenció concedida.  
L'incompliment comportarà la minoració o revocació de la subvenció concedida i, si és el cas, el reintegrament de les quantitats percebudes. En cap cas el pagament de la subvenció serà superior a l'import concedit i justificat correctament.   
Qualsevol reformulació del projecte o canvi de caràcter substancial s'ha de comunicar prèviament a l'IVC i ha d'estar autoritzat per la persona que ocupe la presidència de la comissió tècnica de valoració, amb l'informe previ del Servei d'Ajudes de l'IVC. La realització de canvis sense comunicació prèvia i autorització subsegüent podrà determinar la minoració o revocació de la subvenció, amb l'obligació de devolució de l'ajuda rebuda, si fora el cas. Es consideraran modificacions de caràcter substancial:  
a) Aquelles en les quals el pressupost que es declara executat mostra una desviació negativa superior al 20 % respecte del que es va presentar juntament amb la sol·licitud d'ajuda, la quantitat que s'ha de percebre es minorarà de manera proporcional a les despeses efectivament justificades, sempre que s'haja complit l'objecte i la finalitat de l'ajuda.  
b) Les modificacions no pressupostàries que contribuïsquen a desvirtuar la qualitat o alterar l'objecte, la finalitat o el calendari del projecte original també podran comportar una minoració o revocació de l'ajuda concedida si no disposen de l'autorització preceptiva.  
3. En cas que l'activitat es duga a terme en un moment posterior a la publicació de la resolució de concessió, s'ha de fer constar en tota publicació, fullet, programa i publicitat, en qualsevol mitjà o suport que es realitze, inclosos els electrònics i digitals, la documentació acreditativa del patrocini d'aquesta per l'IVC. Per a fer-ho, s'hauran d'inserir en un lloc preferent i destacat els logotips oficials, d'acord amb les normes d'identitat corporativa d'aquesta institució, que estan disponibles en la pàgina web http://ivc.gva.es/.  
4. La persona beneficiària no podrà concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies que preveu la base novena.  
  
Tretzena. Justificació i pagament de les ajudes  
1. El pagament d'aquestes ajudes s'efectuarà mitjançant una transferència bancària segons el model de domiciliació bancària, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es procedirà al pagament de la subvenció en els terminis legalment establits.  
No obstant això, d'acord amb el que preveu l'article 171.1 de l'LHIS, no es podrà efectuar el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social, o tinga la condició de subjecte deutor per resolució de procedència de reintegrament. Tots els documents que servisquen per a justificar aquesta subvenció hauran d'estar subscrits per la persona beneficiària i s'hauran de dirigir a l'IVC en un termini no superior a quatre mesos des de la realització de l'activitat; el mateix termini correspondrà també per a les activitats que hagen finalitzat després de la publicació de la resolució de concessió, i, en els dos supòsits, fins al dia 5 de desembre de 2022 pel que fa a la primera anualitat, i fins el 30 de novembre de 2023, pel que fa a la segona.  
  
Per a controlar l'acumulació eventual de subvencions, l'entitat beneficiària haurà de presentar una declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
2. La justificació adoptarà la forma de compte justificatiu amb informe d'auditoria. El compte justificatiu estarà format per:  
  
a) Una memòria d'actuació justificativa del compliment de les condicions imposades en la concessió de la subvenció i en aquesta ordre, amb indicació de les activitats realitzades i dels resultats obtinguts, en què s'adjunte tota la documentació il·lustrativa de l'activitat que es considere oportuna.  
b) Un informe d'un auditor de comptes inscrit com a exercent en el Registre oficial d'auditors de comptes dependent de l'Institut de Comptabilitat i Auditoria de Comptes que incorporarà una memòria econòmica abreujada en què ha de figurar un estat representatiu de les despeses incorregudes en la realització de les activitats subvencionades, degudament agrupades i, si és el cas, les quantitats pressupostades inicialment i les desviacions esdevingudes. L'informe mostrarà els criteris de repartiment dels costos estructurals i de l'activitat. En el supòsit en què la persona beneficiària no estiga obligada a auditar els seus comptes anuals, la designació de l'empresa auditora serà responsabilitat seua. L'empresa auditora s'haurà de sotmetre al que estableix l'Ordre EHA/1434/2007, de 17 maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 de l'RLGS.  
c) Una relació detallada d'altres ingressos o subvencions que hagen finançat l'activitat subvencionada, amb indicació de l'import i la procedència d'aquests.  
Sense perjudici del que s'ha esmentat anteriorment, l'IVC podrà requerir a les persones beneficiàries les factures o els documents de valor probatori equivalent en el tràfic jurídic mercantil o amb eficàcia administrativa corresponents a les despeses realitzades i, si és el cas, la documentació acreditativa del pagament, a fi de verificar els aspectes de l'informe d'auditoria esmentat que estime oportuns.  
3. Per a subvencions per un import inferior a 20.000 euros, la justificació es farà mitjançant la presentació del compte justificatiu simplificat. A aquest efecte, quan una persona beneficiària acumule subvencions corresponents a la mateixa convocatòria d'ajudes, si la suma d'aquestes subvencions és igual o superior a 20.000 euros, s'haurà d'ajustar al compte justificatiu amb un informe d'auditoria a què es refereix el punt 2.  
El compte justificatiu haurà de contindre:  
a) Una memòria d'actuació justificativa del compliment de les condicions imposades en la concessió de la subvenció, amb la indicació de les activitats dutes a terme i els resultats obtinguts.  
b) Una relació classificada de les despeses i les inversions de l'activitat, amb la identificació del creditor i el document, l'import, la data d'emissió i, si és el cas, la data de pagament. En cas que la subvenció s'atorgue d'acord amb un pressupost estimat, s'hauran d'indicar les desviacions esdevingudes.  
c) Un detall d'altres ingressos o subvencions que hagen finançat l'activitat subvencionada amb la indicació de l'import i la procedència.  
d) Si és el cas, una carta de pagament de reintegrament en el supòsit de romanents no aplicats, així com dels interessos que se'n deriven.  
4. L'òrgan gestor del procediment podrà requerir els justificants que estime oportuns a fi d'obtindre evidència raonable de l'aplicació adequada de la subvenció mitjançant la tècnica de mostreig estratificat, fins i tot de la totalitat dels justificants de despesa si es generen dubtes sobre el cost del projecte. Les factures hauran de complir el que disposa el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació (BOE 289, 01.12.2012) i l'altra normativa vigent. En les factures i els altres documents acreditatius de despesa del beneficiari, hi ha de constar com a únic destinatari l'entitat beneficiària i no s'admetran les factures emeses a entitats o persones interposades en nom de la beneficiària, ni els pagaments que facen aquestes entitats o persones que no siguen les beneficiàries.  
En el cas de justificació mitjançant una transferència bancària, s'hauran d'aportar les còpies dels resguards de les transferències efectuades. En el concepte de la transferència haurà de constar el nom del projecte. Igualment, s'haurà d'aportar una còpia de l'extracte bancari del càrrec en compte corresponent a l'operació justificada. Si una mateixa transferència engloba diverses factures, s'haurà d'aportar una llista detallada d'aquestes. Si la forma de pagament és un xec o un pagaré, el document justificatiu consistirà en un justificant de recepció, signat i segellat pel proveïdor, en què s'ha d'especificar la factura o la documentació justificativa de la despesa a què correspon el pagament i la seua data, el número i la data del xec o la data del venciment del pagaré, i davall de la signatura ha d'aparéixer el nom i el NIF de la persona que signa, així com una còpia de l'extracte bancari del càrrec en compte corresponent a l'operació justificada. Totes les despeses superiors a 300 euros s'hauran d'efectuar mitjançant una transferència bancària, un xec o un pagaré. En cas de pagaments en efectiu, fins a 300 euros, el document justificatiu consistirà en un justificant de recepció, signat i segellat pel proveïdor, en el qual s'ha d'especificar la factura o documentació justificativa de la despesa a què correspon el pagament i la seua data, i davall de la signatura ha d'aparéixer el nom i NIF de la persona que signa.  
5. El termini màxim per a presentar la justificació de cadascuna de les anualitats finalitzarà el 5 de desembre de 2022 pel que correspon a l'exercici de 2022 i el 30 de novembre de 2023 pel que correspon a l'exercici de 2023.  
6. Les persones beneficiàries hauran d'adreçar la documentació corresponent a la justificació a l'IVC per via telemàtica a través del registre electrònic accessible des del web de l'IVC http://ivc.gva.es/, per a la qual cosa la persona sol·licitant, o la persona que la represente, haurà de disposar de qualsevol dels certificats o signatures electròniques que admet aquesta aplicació.  
7. Si, vençut el termini de justificació, no es presenta el compte justificatiu corresponent o aquest és insuficient, s'entendrà incomplida l'obligació de justificar, amb les conseqüències que preveu l'article 37 de l'LGS.  
8. Una vegada s'ha verificat que la justificació de les ajudes per part de les persones beneficiàries, presentada dins del termini i en la forma procedent, s'ajusta al que disposa, a aquest efecte, aquesta ordre de bases, s'iniciaran els tràmits dirigits al pagament d'aquestes. No obstant això, en virtut del que preveu l'article 171.1 de l'LHIS, no es podrà efectuar el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social, o tinga la condició de subjecte deutor per resolució de procedència de reintegrament. Aquestes circumstàncies podran comportar la pèrdua del dret al cobrament de l'ajuda.  
  
Catorzena. Pagaments anticipats  
1. Es podran fer abonaments a compte o pagaments anticipats de conformitat amb el que disposa l'article 171 de l'LHIS.  
2. Els abonaments a compte respondran al ritme d'execució de les accions subvencionades i s'abonaran per una quantia equivalent a la justificació presentada, sempre que la naturalesa i les característiques de les activitats permeten aquest fraccionament a l'efecte del pagament.  
3. Es podran sol·licitar pagaments anticipats de fins al 30 % de l'import anual de la subvenció concedida.  
4. Una vegada s'ha verificat que la justificació de les ajudes per part de les persones beneficiàries, presentada dins del termini i en la forma procedent, s'ajusta al que disposa, a aquest efecte, aquesta ordre de bases, s'iniciaran els tràmits dirigits al pagament d'aquestes.  
No obstant això, en virtut del que preveu l'article 171.1 de l'LHIS, no es podrà efectuar el pagament de la subvenció si la persona beneficiària no es troba al corrent en el compliment de les seues obligacions tributàries i amb la Seguretat Social, o tinga la condició de subjecte deutor per resolució de procedència de reintegrament. Aquestes circumstàncies podran comportar la pèrdua del dret al cobrament de l'ajuda.  
  
Quinzena. Despeses subvencionables  
1. Les despeses subvencionables es regiran pel que disposa l'article 31 de l'LGS.  
2. Tindran la consideració de despesa subvencionable, en termes generals, totes les despeses directament imputables, siguen estructurals o de l'activitat, relacionades amb els projectes inclosos dins de l'àmbit de l'ordre, fetes entre l'1 de desembre de 2021 i el 5 de desembre de 2023, sempre que siguen necessàries per a dur a terme els projectes d'arts escèniques subvencionats i les activitats derivades del desenvolupament d'aquests, amb els límits següents:  
Es podran justificar en concepte de costos indirectes fins a un màxim del 50 % de la subvenció concedida, sempre que aquestes despeses corresponguen al període en què es du a terme l'activitat i s'hagen pagat efectivament amb anterioritat a la finalització del període de justificació.  
3. Les persones físiques (empreses individuals) o els socis de l'entitat sol·licitadora, que retribuïsquen els seus propis serveis a l'activitat subvencionada, podran justificar únicament els costos de fins a un màxim del 25 % de l'import que han de justificar.  
4. No s'admetran, en cap cas, com a despeses subvencionables les següents:  
a) L'adquisició de material susceptible d'inventariar (ordinadors, focus, mobiliari, etc.).  
b) Els serveis de restauració.  
c) Els interessos deutors de comptes bancaris, recàrrecs i sancions administratives o penals.  
d) Les dietes. En cas que aquestes no figuren integrades en les nòmines dels contractes artístics, en la justificació caldrà aportar el contracte i un rebut amb data, el NIF i la signatura de la persona receptora.  
  
5. Es considerarà despesa realitzada la que s'haja pagat efectivament abans que finalitze el període de justificació. Excepcionalment, per a les despeses de seguretat social corresponents a l'últim mes del període de justificació, es considerarà la despesa realitzada amb el criteri de la meritació.  
6. Les despeses financeres, les despeses d'assessoria jurídica o financera, les despeses notarials i registrals, i les despeses pericials per a la realització del projecte subvencionat i les d'administració específiques podran ser subvencionables si estan directament relacionades amb l'activitat subvencionada i són indispensables per a la preparació adequada i l'execució d'aquesta. També seran subvencionables les despeses d'auditoria corresponents a l'activitat subvencionada fins al límit del 5 % de l'ajuda concedida.  
7. Es consideraran igualment despeses subvencionables els costos indirectes associats al desenvolupament de l'activitat amb els límits que preveu aquesta ordre. Dins dels costos indirectes s'inclouen tant les despeses variables derivades de la gestió del projecte subvencionable com els costos d'estructura que són necessaris perquè la seua activitat es duga a terme i, en tot cas, els que corresponen a les nòmines del personal administratiu, el lloguer d'oficines, els subministraments (llum, aigua, telèfon, gas), el material d'oficina consumible, el manteniment dels espais, les assegurances de locals i els serveis externs de gestoria. En cas que una mateixa persona resulte beneficiària de diverses ajudes, imputarà les despeses indirectes vinculades a cada activitat destinatària de l'ajuda. No obstant això, en el cas que hi haja despeses indirectes que es puguen imputar a més d'una d'aquestes activitats subvencionades, s'aplicarà a cadascuna el percentatge que corresponga d'aquestes despeses.  
8. Les despeses del personal vinculat al projecte són subvencionables. El cost salarial subvencionable inclou el salari brut i les despeses socials a càrrec de la beneficiària, reportats durant el període d'execució i en funció del percentatge de dedicació al projecte. S'inclouran, mentre s'acredite la relació directa amb el projecte subvencionat, les retribucions de personal artístic, tècnic, regidoria, direcció artística, gerència, administració, producció i comunicació, així com les despeses de contractació de professionals per compte propi de la comunicació, fotografia, vídeo, creació i manteniment de pàgines web, i en general, totes les que es necessiten per al desenvolupament del projecte subvencionat.  
  
9. Els tributs són una despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
10. Totes les despeses subvencionables s'entendran justificades sempre que l'Institut Valencià de Cultura no les haja subvencionat en altres línies d'ajudes.  
11. D'acord amb l'article 53, apartat 10, del Reglament (UE) 651/2014, d'exempció per categories, no seran despeses subvencionables les que corresponguen a l'elaboració i la publicació de periòdics i revistes, tant en paper com en suport electrònic, fins i tot en el cas que la persona beneficiària desenvolupe aquestes activitats com a complementàries de l'activitat principal objecte de la subvenció.  
  
Setzena. Subcontractació  
1. La realització de l'activitat subvencionada és obligació personal de la persona beneficiària sense altres excepcions que les que estableixen aquestes bases reguladores, dins dels límits i amb els requisits fixats en els articles 29 de l'LGS, i 68 de l'RLGS.  
2. La persona beneficiària podrà concertar amb tercers l'execució de l'activitat subvencionada fins a un límit màxim del 50 % de l'import d'aquesta, sumant-hi els preus de tots els subcontractes.  
Amb la sol·licitud prèvia de la persona beneficiària, quan concórreguen circumstàncies que així ho justifiquen, el president de l'IVC podrà autoritzar de manera singular, a proposta de l'òrgan encarregat d'instruir el procediment, la subcontractació de fins a un màxim del 75 % de l'import de l'activitat subvencionada.  
3. En tot cas, serà necessària l'autorització prèvia i la realització del contracte per escrit quan la subcontractació excedisca el 20 % de l'import de la subvenció i aquest import siga superior a 60.000 euros.  
  
4. Sense perjudici del que s'ha esmentat anteriorment, la persona beneficiària no podrà concertar l'execució total o parcial de les activitats subvencionades amb persones o entitats vinculades amb el beneficiari, llevat que concórreguen les circumstàncies següents:  
a) Que s'obtinga l'autorització expressa prèvia de l'òrgan concedent.  
b) Que l'import de l'activitat subvencionable no excedisca el cost incorregut per l'entitat vinculada. L'acreditació del cost s'ha de fer en la justificació en els mateixos termes que s'estableixen per a l'acreditació de les despeses del beneficiari.  
S'entén per persones vinculades, a aquest efecte, aquelles en què concórrega alguna de les circumstàncies a què es refereix l'article 68.2 de l'RLGS.  
5. Si les dades i els motius de la subcontractació (inclosa l'activitat objecte d'aquesta, l'empresa que desenvoluparà l'activitat i els percentatges que suposa sobre el pressupost de l'activitat dins dels límits assenyalats) ja figuren en el dossier del projecte d'activitat aportat juntament amb la sol·licitud que s'ajusta al que preveu aquest article, la resolució de concessió d'una ajuda subsumirà les autoritzacions de la subcontractació a què es refereix aquest article. En un altre cas, s'haurà d'obtindre l'autorització esmentada abans de subcontractar. Sense perjudici del que s'ha esmentat, en aquests casos el beneficiari haurà d'acreditar el cost incorregut per l'entitat vinculada i el compliment dels extrems declarats en el moment de la justificació.  
6. A més, s'ha de tindre en compte que:  
a) El contingut de la prestació que se subcontracta ha d'estar perfectament identificat en el projecte presentat.  
b) La persona beneficiària ha d'informar sobre l'adequació de la prestació als preus habituals de mercat.  
c) La mateixa entitat no pot tindre la condició de beneficiària i subcontractada en activitats subvencionades de la mateixa convocatòria.  
7. Les subcontractacions que no s'ajusten al que preveu aquest article no es podran imputar com a despesa de la justificació de l'ajuda concedida.  
  
Dessetena. Concurrència de fonts de finançament  
1. Les ajudes que preveu aquesta ordre són compatibles amb la percepció d'altres subvencions procedents de qualssevol administracions o ens públics o privats, nacionals o internacionals, sempre que l'import d'aquestes siga d'una quantia que, aïlladament o en concurrència amb altres subvencions, no supere el cost de l'activitat subvencionada o implique una disminució de l'import del finançament propi exigit, si és el cas, per a cobrir l'activitat subvencionada.  
  
2. Les ajudes que pel seu import no suposen un falsejament de la competència que afecte els intercanvis comercials entre els estats membres, s'acolliran al règim de minimis, d'acord amb el que preveu el Reglament (UE) 1407/2013, de la Comissió Europea, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, 24.12.2013), i en cap cas podran superar l'import màxim total d'ajuda de minimis establit actualment en 200.000 euros durant un període de tres exercicis fiscals per a una mateixa empresa, ni individualment, ni com a resultat de l'acumulació amb altres ajudes de minimis concedides a la mateixa empresa.  
A l'efecte del que disposa el paràgraf anterior, s'entén per empresa, amb independència del seu estatut jurídic i de la manera de finançament, qualsevol entitat que exercisca una activitat econòmica o que oferisca béns o serveis en un mercat determinat, i queden expressament incloses en aquest concepte les entitats sense ànim de lucre.  
  
Aquest reglament es pot aplicar únicament a les formes d'ajuda transparent, que són aquelles respecte a les quals es pot determinar prèviament l'equivalent de subvenció brut sense necessitat d'efectuar una avaluació de risc. Aquestes ajudes consistents en subvencions es consideren transparents.  
3. De conformitat amb l'article 5 del Reglament (UE) 1407/2013, aquestes ajudes es podran acumular amb:  
a) Altres ajudes de minimis concedides, d'acord amb el Reglament (UE) 360/2012, de la Comissió, fins al límit màxim que estableix aquest últim reglament.  
b) Altres ajudes de minimis concedides d'acord amb altres reglaments de minimis fins al límit màxim de 200.000 - en tres exercicis fiscals.  
4. Les ajudes de minimis no s'acumularan a cap ajuda estatal en relació amb les mateixes despeses subvencionables o amb cap ajuda estatal per a la mateixa mesura de finançament de risc, si aquesta acumulació excedeix la intensitat d'ajuda o l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni es puguen atribuir a costos subvencionables específics, es podran acumular amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
5. A l'efecte de control dels límits exposats anteriorment, els sol·licitants hauran d'aportar, juntament amb la sol·licitud, una declaració responsable d'ajudes en què s'indiquen totes les que tinguen concedides o sol·licitades per al mateix projecte o activitat objecte de subvencions. Així mateix, s'inclouran en aquesta declaració totes les ajudes que s'hagen concedit d'acord amb un règim expressament designat com de minimis, i que l'entitat tinga concedides o sol·licitades durant l'exercici fiscal en curs i els dos exercicis fiscals anteriors.  
6. Les ajudes que s'acullen al règim de minimis no s'hauran de notificar a la Comissió Europea, excepte en els casos que el reglament exceptua de la seua aplicació en l'article 1.1, entre els quals no es troben els sectors culturals.  
Les ajudes que no s'acullen al règim de minimis per no reunir tots els requisits necessaris per a considerar-les com a tal, s'acolliran al Reglament general d'exempció per categories (RGEC): Reglament (UE) 651/2014, de la Comissió, de 17 de juny (DOUE L 187, 26.6.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat; modificat pel Reglament (UE) 2017/1084, de la Comissió, de 14 de juny de 2017 (DOUE L 156 de 20.6.2017). Aquest règim d'ajudes es troba exempt de notificació a la Comissió Europea i és compatible amb el mercat interior d'acord amb l'article 107, apartat 3 del tractat, quan es complisquen els requisits de l'article 53, en relació amb el que disposa el capítol I de l'esmentat Reglament 651/2014, i no afecten cap dels sectors ni supòsits que figuren entre les excepcions a la seua aplicació que recull l'article 1.  
  
D'acord amb l'article 3 de l'RGEC esmentat, tant els règims d'ajudes com les ajudes individuals concedides a l'empara d'aquests i les ajudes ad hoc seran compatibles amb el mercat interior segons els apartats 2 o 3 de l'article 107 del TFUE, i quedaran exempts de l'obligació de notificació establida en l'article 108.3 del TFUE, sempre que aquestes ajudes complisquen totes les condicions que estableix el capítol I d'aquest, així com les condicions específiques aplicables a la categoria pertinent en el capítol III del reglament esmentat.  
  
En l'article 1.1.j de l'RGEC es regulen, entre les ajudes incloses en el seu àmbit d'aplicació, les ajudes a la cultura i la conservació del patrimoni; i els apartats tercer, quart i cinqué d'aquest article contenen les excepcions a l'àmbit d'aplicació. L'òrgan instructor s'haurà d'assegurar que les entitats beneficiàries no estan afectades per les limitacions de l'article 1 de l'RGEC i que es compleixen les condicions que estableix aquest article.  
Així mateix, no podran tindre la condició de beneficiàries les empreses que estiguen subjectes a una ordre de recuperació pendent després d'una decisió prèvia de la Comissió Europea que haja declarat una ajuda il·legal i incompatible amb el mercat interior, o les empreses que es troben en situació de crisi d'acord amb el que estableixen l'article 1.4.c i 2.18 de l'RGEC i les directrius sobre ajudes estatals de salvament i reestructuració d'empreses no financeres en crisi (2014/C 249/ 01). Als sol·licitants de les ajudes se'ls haurà d'exigir que presenten, juntament amb la sol·licitud de subvenció, una declaració que l'entitat no està en crisi, segons el que estableixen les directrius comunitàries sobre ajudes estatals de salvament i reestructuració d'empreses no financeres en crisi (2014/C 249/01), comunicació del 31.07.2014; i que no està subjecta a una ordre de recuperació per declaració de la comissió d'ajuda il·legal i incompatible.  
La finalitat d'aquesta mesura d'ajudes és el finançament de companyies que es dediquen a la producció i exhibició de muntatges escènics de teatre, dansa i circ a la Comunitat Valenciana, per la qual cosa es corresponen amb les finalitats de les ajudes que preveu l'article 53.3.b, ajudes de funcionament, de l'RGEC.  
En l'article 7 de l'RGEC es determina que, a l'efecte del càlcul de la intensitat de l'ajuda i dels costos subvencionables, totes les xifres emprades s'entendran abans de qualsevol deducció fiscal o altres càrregues. Els costos subvencionables s'hauran d'avalar mitjançant proves documentals clares, específiques i actualitzades.  
Els imports dels costos subvencionables es podran acumular d'acord amb les opcions de costos simplificades establides en el Reglament (UE) núm. 1303/2013 del Parlament Europeu i del Consell, o el Reglament (UE) 2021/1060 del Parlament Europeu i del Consell, segons siga procedent, sempre que l'operació siga finançada, almenys parcialment, mitjançant un fons de la Unió que permeta l'ús d'aquestes opcions de costos simplificades i que la categoria de costos siga subvencionable de conformitat amb l'exempció que es tracte.  
La destinatària d'aquesta ajuda queda sotmesa als límits d'acumulació que s'indiquen en l'article 8 de l'RGEC. El compliment dels articles 8 i 53 el garantirà l'entitat destinatària de l'ajuda, amb anterioritat a la resolució, amb un certificat declaratiu o una declaració responsable redactats en els termes dels articles indicats. S'indicarà expressament que, en les ajudes de funcionament, l'import de l'ajuda no excedirà el que és necessari per a cobrir les pèrdues d'explotació i un benefici raonable durant el període de referència. Això es garantirà ex-ante sobre la base de previsions realistes o mitjançant un mecanisme de reembossament. En cas que s'incomplisca aquesta obligació, es procedirà al reintegrament de les quantitats abonades.  
  
Dihuitena. Pla de control  
1. De conformitat amb el que estableix l'apartat 3 de l'article 169 de l'LHIS, s'aprovarà un pla de control de la realització de les activitats subvencionades.  
El pla preveurà els tipus de control que s'han d'efectuar: administratius, sobre el terreny, a posteriori i de qualitat, els criteris de selecció de mostra i el percentatge mínim d'ajuda que cal controlar sobre el total pagat en cada línia d'ajudes.  
2. Els controls administratius es duran a terme fonamentalment mitjançant la comprovació i el control de la documentació de caràcter econòmic, justificativa de l'import concedit, i de la memòria d'actuació justificativa relativa a l'activitat subvencionada, que a aquest efecte s'ha establit en aquesta ordre de bases com a aportació preceptiva per la persona beneficiària per al pagament de l'ajuda.  
  
Denovena. Incompliments, criteris de graduació, responsabilitat i règim sancionador  
1. L'IVC es reserva, igualment, la possibilitat de modificar o deixar sense efecte la subvenció, en cas d'incompliment d'alguna de les obligacions imposades a les persones beneficiàries en la base dotzena, en els terminis i les condicions assenyalades, sempre amb l'observació del principi de proporcionalitat a què es refereix l'article 17.3.n de l'LGS.  
  
2. Si la persona beneficiària du a terme totes les activitats projectades, però el cost que tenen és inferior al 20 % del pressupost previst, l'òrgan gestor haurà de minorar proporcionalment la quantia de la subvenció.  
3. Les resultes de crèdit que es puguen produir per les renúncies produïdes i les minoracions que es determinen per l'aplicació del que s'ha indicat, es podran disposar de conformitat amb la base tercera.  
  
4. El règim d'infraccions i sancions administratives aplicables serà el que estableix el títol IV de l'LGS, així com els articles 173 a 177 de l'LHIS.  
La imposició de sancions en matèria de subvencions s'efectuarà mitjançant un procediment administratiu en què, en tot cas, es donarà audiència a la persona beneficiària abans que es dicte l'acord corresponent, i es tramitarà d'acord amb el que disposa la legislació del procediment administratiu comú.  
5. Procedirà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament en els casos que preveu l'article 37 de l'LGS.  
El procediment de reintegrament de subvencions es regirà per les disposicions generals sobre procediments administratius que conté la legislació del procediment administratiu comú, sense perjudici de les especialitats que estableixen l'LGS i l'RLGS, així com l'article 172 de l'LHIS.  
Quan el compliment pel beneficiari s'aproxime de manera significativa al compliment total i aquest acredite una actuació inequívocament tendent a la satisfacció dels seus compromisos, la quantitat que caldrà reintegrar estarà determinada pel número o el grau d'incompliment de l'activitat objecte de subvenció, i es respectarà el principi de proporcionalitat.  
6. La realització d'alguna activitat de les que s'enumeren en el títol VI de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, donarà lloc a la pèrdua del dret al cobrament de la subvenció o, si és el cas, al reintegrament de les quantitats percebudes.